OpenLLM-France/wikimedia huggingface dataset:
# Pita giros

Pita giros (grec: πίτα γύρος) és un plat de carrer grec consistent en carn giros rostida amb tomàquet, ceba i alguna salsa dins d'un pa de pita farcit. Quan la carn és de porc, la salsa que l'acompanya és normalment tzatziki, i quan és de pollastre, sol ser mostassa.
Fora de Grècia, sovint s'utilitza la paraula giros per a fer referència al plat preparat, i no només a la carn.
Com el xauarma de l'Orient Pròxim o els tacos al pastor mexicans, el pita giros ha derivat del döner kebab turc, inventat a Bursa en el segle xix.
La paraula grega γύρος ("girar") és un calc del significat en turc de döner kebab. De fet, la paraula ντόνερ (dóner) s'utilitzava abans en Grècia per a referir-se al pita giros.

## Orígens

El més probable és que el pita giros fóra introduït a Grècia, pel port del Pireu, al voltant dels anys cinquanta per un cuiner originari d'Istanbul. Però també hi ha la teoria que va ser introduït per Tessalònica els anys setanta.

## Preparació

Per a preparar el giros, es punxen moltes rodanxes grans de carn en una broqueta vertical, que va girant al costat d'una font de calor, normalment un forn o grill vertical elèctric o de gas. El procés es pot controlar variant la intensitat de la calor i la distància de la broqueta per a permetre rostir més de pressa o menys, depenent de les necessitats. Quan la carn està rostida, es fan talls prims amb l'ajuda d'un ganivet especial i se serveix en un pa de pita calent amb verdures i alguna salsa. El pita i el giros són els ingredients bàsics; la resta depèn dels gustos de cadascú.

## Vegeu també

* Döner
* Dürüm
* Suvlaki
* Kebab

## Referències

* ↑ Kenneth F. Kiple, Kriemhild Coneè Ornelas, eds., Cambridge World History of Food, Cambridge, 2000. ISBN 0-521-40216-6. Vol. 2, p. 1147
* ↑ Babiniotis, Λεξικό της Νεας Ελληνικής Γλώσσας; Andriotis et al., Λεξικό της κοινής νεοελληνικής
* ↑ http://www.hellenicgyros.gr/main_en.cfm?menu_id=1&submenu_id=37 Arxivat 2009-09-26 a Wayback Machine.
# Canó de Gauss

Una arma/canó de Gauss o coilgun és un tipus de peça d'artilleria pesant que basa el seu funcionament en un seguit de bobines que, en ser excitades, propulsen magnèticament un projectil, generalment de massa elevada, a una gran velocitat. El canó de Gauss no ha de ser confós amb el Canó electromagnètic, que, tot i ser una arma que funciona amb electricitat i que es basa també en principis electromagnètics, té un funcionament i uns fonaments teòrics totalment distints.
Carl Friedrich Gauss fou qui demostrà que era factible. No obstant això, i malgrat provenir el seu nom de Gauss, únicament ho provà mitjançant càlculs. Per contra, es considera que fou Kristian Birkeland l'inventor del canó de Gauss, del qual obtingué una patent l'any 1900. Encara que s'ha intentat diversos cops crear-ne un, mai s'ha aconseguit fer-ne un que fos útil en el camp de batalla, fet que ha provocat que progressivament s'hagi anat abandonant el propòsit. .
Molts aficionats creen canons de Gauss a nivell casolà per experimentar amb uns rendiments gens dolents, encara que inútils a nivell pràctic.

## Funcionament

Es basa en el magnetisme que generen les bobines o solenoides quan són connectades a una xarxa elèctrica. Aquestes bobines, col·locades l'una rere l'altra al voltant del canó, s'imanten gràcies a la xarxa d'alimentació, que generalment és un condensador que per la seva capacitat pot retenir molta intensitat i alliberar-la de cop, fent que el projectil avanci i passi per cadascuna de les bobines, atret per pel seu magnetisme. Una vegada deixa enrere una bobina, aquesta, amb un sistema electrònic, es desconnecta i la següent la relleva. Si no es tragués l'alimentació dels solenoides, també funcionaria: l'energia cinètica impulsaria el projectil cap endavant; tanmateix, ha quedat palesat que el seu rendiment és millor si el bobinatge es va apagant. Així, segueix adquirint velocitat fins que es projecta.

## Aplicació potencial

Actualment, es segueixen realitzant proves: el programa EMALS (Electromagnetic Aviation Launch System) investiga l'ús del concepte del canó Gauss a fir de substituir les catapultes, els sistemes de llançament actuals dels avions militars o dels vaixells, que fins ara empraven un sistema força desfasat de vapor. Els resultats són força encoratjadors i potser en un futur pròxim es començaran a aplicar els primers models. Els canons de Gauss també han estat proposats, més enllà del seu caràcter bèl·lic, per enviar material a l'espai amb un preu més reduït pel que fa al llançament.

## Cultura

Les armes de Gauss han aparegut nombroses vegades tant en sèries de televisió com en pel·lícules, en videojocs, en llibres, etc., en les quals, com a arma, se l'associa normalment amb la defensa pesada. Apareixen, per exemple, a l'univers Halo, a l'oGame, a Evangelion… Molta gent, moguda per aquestes aparicions en diferents mitjans, ha fet muntatges experimentals, com també tota mena de proves que poden ser vistes a Internet.

## Vegeu també

* Camp magnètic
* Bobina
* Magnetisme

## Enllaços externs

* Electroimán (castellà)
* Sistema EMALS (castellà)
* Pàgina web de muntatges experimentals (anglès)
# Nneka

Nneka (anglès: Nneka Egbuna) (Warri, 24 de desembre de 1980) és una cantant, compositora i actriu nigeriana. Canta en anglès, igbo i pidgin nigerià.
Nneka Lucia Egbuna va néixer i es va criar a Warri, a l'Estat de Delta nigerià, filla de mare alemanya i pare nigerià. És la petita de quatre germans. Quan Nneka tenia dos anys, la seva mare alemanya va abandonar la família. Quan el seu pare es va tornar a casar, la seva nova esposa va torturar i atemorir els fills del primer matrimoni, especialment els dos més joves, Nneka i el seu germà, Anato.
El 1999 es va traslladar a Hamburg, la ciutat natal de la seva mare. Al principi, vivia en una residència per a sol·licitants d'asil prop de l'aeroport. Posteriorment es va traslladar a un habitatge comunal per a joves. Va aprendre alemany i, després d'un any i mig, va completar el batxillerat en una escola d'educació secundària que tenia un curs de graduació per a parlants no nadius d'alemany. Després de graduar-se a l'institut, va estudiar Antropologia i Estudis Africans a la Universitat d'Hamburg, compatibilitzant els estudis amb la música. Més endavant, va començar a actuar a l'escena underground dancehall per a finançar la seva carrera.

## Discografia
### Àlbums

* 2005: Victim of Truth
* 2008: No Longer at Ease
* 2010: Concrete Jungle
* 2012: Soul Is Heavy
* 2015: My Fairy Tales
* 2022: Love Supreme

### Àlbums recopilatoris

* 2009: To and Fro (3 CD)
* 2009: The Madness (Onye-Ala) (amb J.Period)

### EP

* 2005: The Uncomfortable Truth
* 2010: Heartbeat EP (amb Nas)
* 2022: About Guilt

## Referències

* 1 2 3 Steffes-Halmer, Annabelle. «After the escape: how Nneka Egbuna found a home in music» (en anglès britànic). Deutsche Welle, 18-12-2017. [Consulta: 5 febrer 2021].
* 1 2 «Biography» (en anglès). Nneka World. [Consulta: 20 gener 2023].
* ↑ «Nneka talks about her lighter side on new album My Fairy Tales». National Public Radio. [Consulta: 20 gener 2023].
* ↑ «Sign In to The Times & The Sunday Times». account.thetimes.co.uk. [Consulta: 8 novembre 2023].
* ↑ «No Longer At Ease by Nneka - Music Charts». Acharts.co. [Consulta: 10 gener 2019].
* ↑ Staff, Billboard. «Nneka, “Concrete Jungle”» (en anglès americà). Billboard, 12-02-2010. [Consulta: 8 novembre 2023].
* ↑ «Soul Is Heavy by Nneka - Music Charts». Acharts.co. [Consulta: 10 gener 2019].
* ↑ «Nneka: Love Supreme – sweet, sharp and serene» (en anglès). , 13-02-2022.
# Fedra (Mayr)

Fedra és una òpera (melodramma serio) en dos actes composta per Simon Mayr i llibret en italià de Luigi Romanelli basat en l'obra de Jean Racine Fedra. Es va estrenar el 26 de desembre de 1820 a La Scala de Milà, amb Teresa Belloc-Giorgi, Adelaide Tosi i Nicola Tacchinardi com a protagonistes. Fedra és la penúltima òpera composta per Mayr.

## Referències

* ↑ Casaglia, Gherardo (2005) "26 Dicembre 1820". Almanacco Amadeus, (italià)
* ↑ Libretti d'Opera. Fedra (Giovanni Simone Mayr). (italià)

## Enllaços externs

* Llibret complet (publicat a Milà el 1821; digitalitzat per la Biblioteca estatal de Baviera)
# Springfield (Nebraska)

Springfield és una població dels Estats Units a l'estat de Nebraska. Segons el cens del 2000 tenia 1.450 habitants.

## Demografia

Segons el cens del 2000, Springfield tenia 1.450 habitants, 529 habitatges, i 405 famílies. La densitat de població era de 1.017,9 habitants per km².
Dels 529 habitatges en un 38,2% hi vivien nens de menys de 18 anys, en un 64,5% hi vivien parelles casades, en un 9,5% dones solteres, i en un 23,4% no eren unitats familiars. En el 19,7% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,6% tenia menys de 18 anys, un 10,1% entre 18 i 24, un 28,6% entre 25 i 44, un 23,8% de 45 a 60 i un 9,9% 65 anys o més.
L'edat mediana era de 36 anys. Per cada 100 dones de 18 o més anys hi havia 91,6 homes.
La renda mediana per habitatge era de 48.083 $ i la renda mediana per família de 54.236 $. Els homes tenien una renda mediana de 36.193 $ mentre que les dones 23.950 $. La renda per capita de la població era de 19.573 $. Aproximadament l'1,9% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Springfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Springfield». American Fact Finder. Oficina del Cens dels Estats Units, 12-01-2010.
# Desovo

Desovo (en macedònic Десово) és un poble situat al municipi de Dòlneni, al centre de Macedònia del Nord.
L'any 2002 es va realitzar un cens, determinant que al poble hi havia una població de 1.026 habitants, dividits ètnicament de la següent manera:
* Albanesos: 289
* Bosniacs: 212
* Macedonis: 148
* Turcs: 8
* Serbis: 4
* Altres: 365

## Referències

* ↑ (macedònic)(anglès)Recensement de 2002
Plantilla:Entitats habitades del municipi de Dòlneni
# Partit de l'Esquerra Democràtica

El Partit de l'Esquerra Democràtica (en eslovac Strana Demokratickej ľavice, SDL) va ser un partit polític d'Eslovàquia d'orientació socialdemòcrata fundat el 1990 com a continuació del Partit Comunista d'Eslovàquia, influïts per la trajectòria d'Alexander Dubček i el socialisme democràtic. Va ser membre de la Internacional Socialista i del Partit Socialista Europeu.
Va mantenir representació parlamentària del 1992 al 1998, formant part de la coalició de govern a la darrera legislatura, però a les eleccions de 2002 va treure l'1,4% dels vots i va passar a ser força extraparlamentària. El 4 de desembre de 2004 es va integrar en Direcció - Socialdemocràcia, dissolent el partit el 31 de desembre.

## Resultats electorals
### Consell Nacional

| Any | Vots | % | Pos. | Escons | +/- | Govern |
| 1992 | 453,203 | 14.7 | 2n | 29 / 150 | Nou | Oposició |
| 1994 | 299,469 | 10.4 | 2n | 18 / 150 | 11 | Oposició |
| 1998 | 492,507 | 14.7 | 3r | 23 / 150 | 5 | Coalició |
| 2002 | 39,163 | 1.4 | 12è | 0 / 150 | 23 | Extraparlamentari |

## Presidents del partit

* 1991-1996 Peter Weiss
* 1996-2001 Jozef Migaš
* 2001-2002 Pavel Koncoš
* 2002-2004 Ľubomír Petrák

## Referències

* 1 2 Koudelka, Zdeněk «Současná slovenská politika» (en txec). Politologický časopis, 14-02-1997, pàg. 199–200 [Consulta: 2 octubre 2018].
* ↑ Zábojník, Oldřich. «Migaš slibuje demokratický socialismus» (en txec), 10-07-2000. [Consulta: 2 octubre 2018].

## Enllaços externs

* Web oficial
# Waverly (Nebraska)

Waverly és una població dels Estats Units a l'estat de Nebraska. Segons el cens del 2000 tenia 2.448 habitants.

## Demografia

Segons el cens del 2000, Waverly tenia 2.448 habitants, 838 habitatges, i 670 famílies. La densitat de població era de 1.016,3 habitants per km².
Dels 838 habitatges en un 47,7% hi vivien nens de menys de 18 anys, en un 67,9% hi vivien parelles casades, en un 8,9% dones solteres, i en un 20% no eren unitats familiars. En el 17,5% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,26.
Per edats la població es repartia de la següent manera: un 32,6% tenia menys de 18 anys, un 7,2% entre 18 i 24, un 31,9% entre 25 i 44, un 19,2% de 45 a 60 i un 9,2% 65 anys o més.
L'edat mediana era de 32 anys. Per cada 100 dones de 18 o més anys hi havia 91,1 homes.
La renda mediana per habitatge era de 52.454 $ i la renda mediana per família de 56.875 $. Els homes tenien una renda mediana de 36.960 $ mentre que les dones 25.938 $. La renda per capita de la població era de 18.009 $. Aproximadament el 3,2% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waverly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Waverly». American Fact Finder. Oficina del Cens dels Estats Units, 12-01-2010.
# Winslow (Nebraska)

Winslow és una població dels Estats Units a l'estat de Nebraska. Segons el cens del 2000 tenia 104 habitants.

## Demografia

Segons el cens del 2000, Winslow tenia 104 habitants, 41 habitatges, i 30 famílies. La densitat de població era de 669,2 habitants per km².
Dels 41 habitatges en un 31,7% hi vivien nens de menys de 18 anys, en un 61% hi vivien parelles casades, en un 7,3% dones solteres, i en un 26,8% no eren unitats familiars. En el 22% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,1% tenia menys de 18 anys, un 14,4% entre 18 i 24, un 30,8% entre 25 i 44, un 24% de 45 a 60 i un 7,7% 65 anys o més.
L'edat mediana era de 36 anys. Per cada 100 dones de 18 o més anys hi havia 105,1 homes.
La renda mediana per habitatge era de 25.000 $ i la renda mediana per família de 50.625 $. Els homes tenien una renda mediana de 25.000 $ mentre que les dones 20.000 $. La renda per capita de la població era de 14.766 $. Cap de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winslow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Winslow». American Fact Finder. Oficina del Cens dels Estats Units, 12-01-2010.
# Wobbenbüll

Wobbenbüll (frisó septentrional Wååbel , danès Vobbenbøl) és un municipi del districte de Nordfriesland, dins l'Amt Nordsee-Treene, a l'estat alemany de Slesvig-Holstein. És a uns 5 km al nord-oest de Husum directament a la costa del Mar del Nord. El 31 de desembre del 2023 tenia 446 habitants.
El primer esment escrit data de 1438 al registre del delme. El nom té el sufix -büll, que és d'origen danès -bøl i que significa ‘casa, habitatge’. Sovint són assentaments nous que al segle x és van crear a partir d'un poble veí més antic. El prefix «wobbe» és un nom frisó.
Des del 2023 el municipi desenvolupa un concepte per a escalfar les cases, sense petroli ni gas fòssil.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
* 1 2 «Geschichte» (en alemany). Batllia de Wobbenbüll. [Consulta: 16 març 2025].
* ↑ Timmermann, Ulf. «Nordfriesische Ortsnamen [Topònims en frisó septentrional]». A: Munske, Horst Haider. Handbuch des Friesischen (en alemany). Tübingen: M. Niemeyer, 2001, p. 144. ISBN 978-3-484-73048-9.
* ↑ Hamer, Berthold. Topographie der Landschaft Angeln. Husum: Husum Druck- und Verlagsgesellschaft, 1994, p. 25. ISBN 978-3-88042-705-1.
* ↑ Buchwald, Ilse «Unabhängig von Gas und Öl: So arbeitet Wobbenbüll am Heizkonzept». sh:z, 10-03-2023.

## Enllaços externs

* Wobbenbüll - Lloc web oficial (alemany)
# Uelvesbüll

Uelvesbüll (danès Ylvesbøl) és un municipi del districte de Nordfriesland, dins l'Amt Nordsee-Treene, a l'estat alemany de Slesvig-Holstein. Es troba a 10 kilòmetres de Husum. El 31 de desembre del 2023 tenia 294 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Struckum

Struckum (frisó septentrional Strükem, danès Strukum) és un municipi del districte de Nordfriesland, dins l'amt Mittleres Nordfriesland, a l'estat alemany de Slesvig-Holstein. Es troba a 15 kilòmetres al sud-oest de Husum.
L'agricultura als pòlders fèrtils era tradicionalment l'activitat econòmica la més important. Els darrers anys els serveis, el turisme i sobretot la generació d'energia eòlica van canviar el paisatge.

## Referències

* ↑ «Wohnplatzverzeichnis Schleswig-Holstein 1987» (PDF).
* ↑ «Schleswig-Holstein (Germany): Cities and Communes in Counties - Population Statistics, Charts and Map». [Consulta: 16 març 2025].
* ↑ Goeldner-Gianella, Lydie; Döring, Martin «Le paysage des polders allemands de la mer du Nord : de l’immobilisme au renouveau ?» (en francès). Revue de géographie historique, 2, 01-06-2013. DOI: 10.4000/geohist.3411. ISSN: 2264-2617.
# Jack London (atleta)

Jack London (Georgetown, 13 de gener de 1905 - Londres, 2 de maig de 1966) va ser un atleta britànic, especialista en curses de velocitat i salt d'alçada, que va competir durant la dècada de 1920.
Nascut a la Guaiana Britànica, l'actual Guyana, va guanyar dues medalles als Jocs Olímpics d'estiu de 1928 d'Amsterdam. En els 100 metres va guanyar la medalla de plata, en acabar rere el canadenc Percy Williams. En semifinals havia igualat el rècord olímpic de la prova amb un temps de 10,6". En els 4x100 metres, formant equip amb Cyril Gill, Teddy Smouha i Walter Rangeley, guanyà la medalla de bronze. Va ser el primer a utilitzar els blocs de sortida als Jocs Olímpics.
Una lesió a la cama el 1930 va acabar posant punt-i-final a la seva carrera esportiva el 1932. Als campionats de la UAU guanyà un total d'11 títols. Una vegada retirat de l'esport dedicar-se al món de l'espectacle i al cinema.

## Millors marques

* 100 metres llisos. 10.6" (1928)
* 200 metres llisos. 22.0" (1926)

## Referències

* 1 2 3 «Olympedia – Jack London». [Consulta: 9 abril 2024].
* ↑ Tim Harris. Sport: Almost Everything You Ever Wanted to Know. Random House, 30 June 2009, p. 232–. ISBN 978-1-4090-7810-4.
* ↑ Fitxa a trackfield.brinkster.net
# Tràgul de Java

El tràgul de Java (Tragulus javanicus) és una espècie d'artiodàctil de la família dels tragúlids. A la maduresa té la mida d'un conill. Viu a Java i el seu hàbitat natural són els boscos de plana tropicals humits. És un dels ungulats més petits del món.

## Referències

* ↑ «tràgul de Java». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 24 abril 2024].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Torosaure

El torosaure (Torosaurus) és un gènere de dinosaure ceratòpsid que va viure al Cretaci superior en el que avui en dia és Nord-amèrica. Tenia un dels cranis més grans de tots els animals terrestres coneguts, superant els 2,6 metres de longitud. Del cap a la cua, el torosaure probablement mesurava uns 7,6 metres de longitud i s'estima que pesava entre 4 i 6 tones.
# Reblochon

El reblochon és un formatge francès del país de Savoia i està beneficiat per una AOC des de l'any 1958. El reblochon va néixer al massís d'Aravis a la vall de Thônes i de Val d'Arly.
El seu nom ve del terme reblocher que significava al segle xvi "agafar el braguer de la vaca una segona vegada". La tradició diu que els agricultors del massís feien una primera munyida per al propietari de les vaques (en general les abadies) i una segona, una vegada caiguda la nit, pel seu propi compte. Els camperols evitaven així pagar un impost massa pesat, basat en la quantitat de llet produïda.
És un formatge en base de llet de vaca de raça Abondance, Tarine i Montbéliarde. És un formatge de pasta premuda no cuita i amb crosta rentada, d'un pes mitjà de 450 a 500 grams. La seva crosta és groga, recoberta d'una fina «escuma blanca» testimoniant un bon afinament en celler fresc.
El seu període de degustació òptima s'estén de juny a octubre després d'un afinament de sis a vuit setmanes, però també és excel·lent la resta de mesos. El reblochon té un gust d'avellana que es queda a la boca després d'haver degustat la seva pasta flexible i untuosa. És igualment utilitzat per a la tartiflette.
S'ha de treure de la nevera dues hores abans de gaudir-ne. Se serveix en general una mica més fresc que la temperatura ambient i idealment al voltant de 16 °C.
# Jamaal Magloire

Jamaal Magloire (21 de maig de 1978, Toronto, Ontario) és un exjugador professional de bàsquet canadenc.
El pivot, format a la Universitat de Kentucky, va ser seleccionat pels Charlotte Hornets en la 19a posició del draft de l'NBA del 2000. Va jugar 12 temporades a la NBA (del 2000 al 2012), vestint les samarretes de Charlotte Hornets, New Orleans Hornets, Milwaukee Bucks, Portland Trail Blazers, New Jersey Nets, Dallas Mavericks, Miami Heat i Toronto Raptors. Va participar de l'All-Star Game de 2004, convertint-se en el segon All-Star canadenc de la història de la competició.

## Referències

* 1 2 Winderman, Ira. «Jamaal Magloire re-signs with Miami Heat to provide depth in the middle» (en anglès americà). Palm Beach Post. [Consulta: 10 febrer 2025].
* ↑ «Bucks Acquire Magloire In Trade With Hornets». NBA.com, 26-10-2005. [Consulta: 21 març 2009].
* ↑ «Trail Blazers Acquire All-Star Center Jamaal Magloire». NBA.com, 31-07-2006. [Consulta: 21 març 2009].
* ↑ «NETS SIGN JAMAAL MAGLOIRE». NBA.com, 17-07-2007. [Consulta: 21 març 2009].
* ↑ «Mavs Sign Jamaal Magliore». NBA.com, 26-02-2008. [Consulta: 21 març 2009].
* ↑ «Raptors Sign Veteran Centre Jamaal Magloire» (en anglès). [Consulta: 9 febrer 2025].
* ↑ «NBA.com: NBA All-Star Game». Arxivat de l'original el January 15, 2012. [Consulta: 16 març 2008].

## Vegeu també

* Afrocanadencs